Diari Oficial de la Generalitat Valenciana


Sumari del DOGV 1936, del 04-01-1993 (1993/826794)

REIAL DECRET 1372/1992, de 13 de novembre, sobre traspàs de funcions i serveis de l'administració de l'Estat a la Generalitat Valenciana en matèria de cambres agràries.
------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/rd/1992/11/13/1372/dof/vci/html**

### Dades del document

Número de DOGV
:   1936

Data del DOGV
:   04-01-1993

Secció del DOGV
:   DISPOSICIONS GENERALS

Número del document
:   1993/826794


Data del document
:   13-11-1992

Organisme emissor
:   Presidència del Govern

Tipus de document
:   Reial decret

Reial Decret 1372/1992, de 13 de novembre, sobre traspàs de funcions i serveis de l'administració de l'Estat a la Generalitat Valenciana en matèria de cambres agràries.  
La Constitució Espanyola, en l'article 149.1.18, reserva a l?estat la competència sobre «les bases del règim jurídic de les administracions públiques» i, en l'article 148.1.7, estableix que «les comunitats autònomes podran assumir competències en les matèries següents: l'agricultura i ramaderia, d'acord amb l?ordenació general de l?economia».  
Per la seua banda, l?Estatut d'Autonomia de la Comunitat  
Valenciana, aprovat per la Llei Orgànica 5/1982, d?1 de juliol, en l'article 34.1, atribueix a la Generalitat Valenciana, en els termes del que disposen els articles 38, 131 i els números 11 i 13 de l'apartat 1 de l'article 149 de la Constitució, la competència exclusiva en agricultura i ramaderia.  
D'altra banda, la Llei 23/1986, de 24 de desembre, modificada per la Llei 23/1991, de 15 d'octubre, estableix les bases del règim jurídic de las cambres agràries.  
La comissió mixta prevista en la disposició transitòria quarta de l?Estatut d'Autonomia de la Comunitat Valenciana, a fi de procedir a l?esmentat traspàs, va adoptar, en la reunió del dia 27 d'octubre de 1992, l?escaient acord de traspàs de funcions i serveis a la Generalitat Valenciana en matèria de cambres agràries, que apareix com a annex i requereix la corresponent aprovació pel Govern mitjançant un reial decret.  
En virtut de tot això, en execució del que disposa la disposició transitòria quarta de l'Estatut d'Autonomia de la Comunitat Valenciana, a proposta del Ministre per a les Administracions Públiques i amb la deliberació prèvia del Consell de Ministres en la reunió del dia 13 de novembre de 1992, 4  
DECRETE  
Article primer  
Aprovar l'acord de la comissió mixta sobre traspàs de funcions i serveis de l'administració de l?estat a la Generalitat Valenciana en matèria de cambres agràries, adoptada pel ple de l?esmentada comissió en la sessió del dia 27 d'octubre de 1992, que es transcriu com a annex a aquest reial decret.  
Article segon  
En conseqüència, queden traspassats a la Comunitat Valenciana les funcions i mitjans materials, personals i pressupostaris dels quals es fa relació en l?esmentat acord de la comissió mixta, en els termes i en les condicions que s'hi especifiquen, i que resulten del text de l'acord i relacions annexes.  
Article tercer  
Aquests traspassos seran efectius a partir de la data assenyalada en l'acord de la comissió mixta, sense perjudici que el Ministeri d'Agricultura, Pesca i Alimentació produesca fins a l'entrada en vigor d'aquest reial decret, si escau, els actes administratius que calguen per al manteniment dels serveis en el mateix règim i nivell de funcionament que tinguessen en el moment d'adopció de l'acord.  
Article quart  
Els crèdits pressupostaris que es determinen d'acord amb la relació número 4 de l'annex, seran donats de baixa en els conceptes d'origen i transferits pel Ministeri d'Economia i Hisenda als conceptes habilitats en la secció 32 dels Pressupostos Generals de l?Estat destinats a finançar el cost dels serveis traspassats a la comunitat autònoma, Va vegada l'Oficina Pressupostària del Ministeri d'Agricultura, Pesca i Alimentació trameta al departament esmentat els certificats de retenció de crèdit, i de conformitat amb el que dispose la llei que aprove els Pressupostos Generals de l'Estat per a 1993.  
DISPOSICIO FINAL UNICA  
Aquest reial decret es publicarà simultàniament en el Butlletí Oficial de l'Estat i en el Diari Oficial de la Generalitat Valenciana i adquirirà vigència a partir de la seua publicació.  
Madrid, 13 de novembre de 1992.  
JOAN CARLES R.  
El Ministre per a les Administracions Públiques,   
JUAN MANUEL EGUIAGARAY UCELAY  
ANNEX  
El Sr. Antonio Bueno Rodríguez i la Sra. María Blanca Blanquer Prats, secretaris de la comissió mixta prevista en la disposició transitòria quarta de l?Estatut d'Autonomia de la Comunitat Valenciana,  
CERTIFIQUEN:  
Que en la sessió plenària de la comissió mixta, celebrada el dia 27 d'octubre de 1992, es va prendre un acord sobre traspàs a la Comunitat Valenciana de les funcions i serveis en matèria de cambres agràries en els termes que a continuació s'expressen:  
A) Referència a les normes constitucionals i estatutàries en què s'empara el traspàs  
L'article 149.1.18 de la Constitució reserva a l?estat la competència sobre «les bases del règim jurídic de les administracions públiques» i l'article 148.1.7 de la Constitució estableix que «les comunitats autònomes podran assumir competències en les matèries següents: l'agricultura i ramaderia, d'acord amb l?ordenació general de l?economia».  
L'Estatut d'Autonomia de la Comunitat Valenciana, en l'article 34.1.4, relatiu a agricultura i ramaderia, estableix que, d'acord amb les bases i l?ordenació de l'activitat econòmica general i la política monetària de l?estat, correspon a la Generalitat Valenciana, en els termes del que disposen els articles 38, 131 i els números 11 i 13 de l'apartat 1 de l'article 149 de la Constitució, la competència exclusiva en aquesta matèria.  
La llei 23/1986, de 24 de desembre, modificada per la llei 23/1991, de 15 d'octubre, estableix les bases del règim jurídic de les cambres agràries.  
Sobre les bases d'aquestes previsions constitucionals, estatutàries i legals, procedeix realitzar el traspàs dels serveis en matèria de cambres agràries a la Comunitat Valenciana.  
B) Funcions de l'administració de l?estat que assumeix la Comunitat Valenciana i identificació dels serveis que es traspassen  
1. A l?empara dels preceptes esmentats es traspassen a la Comunitat Valenciana, dins del seu àmbit territorial, les funcions que, en matèria de cambres agràries, ve exercint l'administració de l?estat i que estan atribuïdes al Ministeri d'Agricultura, Pesca i Alimentació a través de l?Institut de Foment Associatiu Agrari pels reials decrets 1336/1977, de 2 de juny; 2572/1977, de 19 de setembre, i 1127/1980, de 14 de març, amb vista al recolzament, tutela i control de legalitat de l'actuació de les cambres agràries, de les seues federacions, com també l?essencial naturalesa d'aquestes corporacions com a òrgans de consulta i col·laboració i el marc de relacions de l'administració amb aquestes.  
2. Ambdues administracions es facilitaran mútuament informació en relació amb la matèria objecte de traspàs i, en particular, la informació relativa a la creació, modificació o extinció de les cambres agràries, amb la finalitat de mantenir i actualitzar el Registre General de Cambres Agràries i, si escau, el registre que la comunitat autònoma establesca.  
C) Béns, drets i obligacions que es traspassen  
Les obligacions econòmiques que, si escau, resulten d'expedients tramitats, i la responsabilitat pel pagament dels endarreriments o qualsevol indemnització a què tinga dret el personal traspassat per raó de la seua situació anterior al traspàs, seran assumides conforme als criteris continguts en la Llei 12/1983, de 14 d'octubre, del Procés Autonòmic.  
D) Personal adscrit als serveis que es traspassen  
1. El personal que es traspassa adscrit als serveis la gestió dels quals l?exercirà Comunitat Valenciana apareix referenciat nominalment en les relaciones adjuntes números 1 i 2. Aquest personal passarà a dependre de la Comunitat Valenciana en els termes previstos en la Llei 30/1984, de 2 d'agost, de Mesures per a la Reforma de la Funció Pública, i la resta de normes aplicables en cada cas en les mateixes circumstàncies que s'especifiquen en l?esmentada relació i que consten, en tot cas, en els expedients de personal.  
2. La Sots- secretaria del Ministeri d'Agricultura, Pesca i Alimentació o la resta d'òrgans competents, notificaran als interessats el traspàs i la seua nova situació administrativa tan aviat el Govern aprove aquest acord per reial decret. També es trametran als òrgans competents de la Comunitat Valenciana els expedients d'aquest personal, així com els certificats d'havers referits a les quantitats meritades per aquests.  
E) Llocs de treball vacants que es traspassen  
Els llocs de treball vacants que es traspassen, dotats pressupostàriament, són els que es detallen en la relació adjunta número 3, amb la indicació del nivell orgànic i dotació pressupostària corresponent.  
F) Valoració definitiva del cost dels serveis traspassats  
1. La valoració definitiva del cost efectiu que, en pessetes de 1990, correspon als serveis traspassats a la comunitat autònoma puja a 5.253.096.036,65 pessetes.  
2. El finançament, en pessetes de 1992, que correspon al cost efectiu anual es detalla en la relació número 4.  
3. El cost efectiu que figura detallat en els quadres de valoració de la relació número 4 es finançarà de forma següent:  
a) Transitòriament, fins que el cost efectiu es compute per a revisar el percentatge de participació de la comunitat autònoma en els ingressos de l?estat, el cost total es finançarà mitjançant la consolidació en la secció 32 dels Pressupostos Generals de l?Estat, dels crèdits relatius als diferents components de l?esmentat cost, pels imports que es determinen, susceptibles d'actualització pels mecanismes generals previstos en cada llei de pressupostos.  
b) Les possibles diferències que es produesquen durant el període transitori, a què es refereix el paràgraf anterior, respecte al finançament dels serveis transferits, seran objecte de regularització en tancar l?exercici econòmic, mitjançant la presentació dels comptes i estats justificatius corresponents davant una comissió de liquidació, que es constituirà en el Ministeri d'Economia i Hisenda.  
G) Documentació i expedients dels serveis que es traspassen  
El lliurament de la documentació i expedients dels serveis traspassats es realitzarà en el termini d'un mes des de la publicació del reial decret pel qual s'aprove aquest acorda i de conformitat amb el que estableix l'article 8 del Reial Decret 4015/1982, de 29 de desembre.  
H) Data d'efectivitat dels traspassos  
El traspàs de funcions, serveis i mitjans objecte d'aquest acord tindrà efectivitat a partir del dia 1 de gener de 1993.  
L'administració de l'estat continuarà realitzant els actes de gestió en matèria pressupostària i de personal fins al moment d'efectivitat d'aquest acord de traspàs.  
I perquè conste, expedim aquesta certificació a Madrid el 27 d'octubre de 1992.- Els secretaris de la comissió mixta: Antonio Bueno Rodríguez i María Blanca Blanquer Prats.  
Relació de convenis existents entre l'Institut de Foment Associatiu Agrari, la Generalitat Valenciana i ajuntaments  
La Generalitat Valenciana se subroga en els drets i obligacions derivats dels convenis existents entre l'Institut de Foment Associatiu Agrari, la Conselleria d'Agricultura i Pesca i els ajuntaments, subscrits a l'empara del que estableix l'acord març entre la Generalitat Valenciana, el Ministeri d'Agricultura, Pesca i Alimentació i la Federació Valenciana de Municipis i Províncies, vigents en el moment d'efectivitat del traspàs, i dels quals es fa relació a continuació:  
Veure imatge


Còpia Permalink ELI